
TEHNISKĀS SPECIFIKĀCIJAS
“Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” 
Iepirkuma identifikācijas Nr. VNĪ 2026/7/2-9/AK-49

2. iepirkuma daļa “Būvniecības ieceres dokumentācijas ekspertīzes veikšana”

1. Būvniecības ieceres dokumentācijas ekspertīzes veikšanas kārtība:

1.1. Pasūtītājs ar aktu izsniedz uzņēmējam būvniecības ieceres dokumentāciju, tās daļu elektroniskā formātā. Jebkādu nepieciešamo papildus dokumentāciju ekspertīzes veicējs patstāvīgi pieprasa no būvprojekta izstrādātāja, par to informējot Pasūtītāju. 
1.2. Ekspertīzes atzinuma projekts jāiesniedz ne vēlāk kā 30 (trīsdesmit) kalendāro dienu laikā pēc būvniecības ieceres dokumentācijas saņemšanas. Būvniecības ieceres dokumentācijas izmaiņu ekspertīzes gadījumos ekspertīzes atzinuma projekts jāiesniedz ne vēlāk kā 14 (četrpadsmit) kalendāro dienu laikā pēc attiecīgās dokumentācijas saņemšanas. Pasūtītājs atkarībā no būvniecības ieceres dokumentācijas apjoma un Objekta var noteikt arī īsāku vai garāku darba izpildes termiņu.
1.3. Būvniecības ieceres dokumentācijas izstrādātājs pēc ekspertīzes atzinuma projekta saņemšanas veic norādīto nepilnību novēršanu.  Pēc kļūdu novēršanas uzņēmējs veic būvniecības ieceres dokumentācijas atkārtotu izvērtēšanu un pārbaudi, un sniedz būvniecības ieceres dokumentācijas ekspertīzes atzinumu ne ilgāk kā 7 (septiņu) kalendāro dienu laikā pēc koriģētās būvniecības ieceres dokumentācijas saņemšanas. Pasūtītājs atkarībā no būvniecības ieceres dokumentācijas apjoma un Objekta var noteikt arī īsāku vai garāku darba izpildes termiņu.

2. Būvniecības ieceres dokumentācijas ekspertīze tiek veikta:

2.1. Atbilstoši Ministru kabineta 2014.gada 2.septembra noteikumu Nr.529 ,,Ēku būvnoteikumi” 6.nodaļas 6.4. apakšnodaļas prasībām un Ministru kabineta 2017.gada 9.maija noteikumu Nr.253 “Atsevišķu inženierbūvju būvnoteikumi” 6.nodaļas 6.4. apakšnodaļas prasībām.
2.2. Papildus būvniecības ieceres dokumentācijas ekspertīze var tikt veikta:
2.2.1. jebkurai sadaļai no inženierisinājumu daļas;
2.2.2. tehnoloģiskai daļai;
2.2.3. darbu organizācijas projektam;
2.2.4. detalizētiem darba rasējumiem;
2.2.5. būvprojektam minimālā sastāvā;
2.2.6. jebkurai citai būvniecības ieceres dokumentācijas sadaļai.
2.3. Noslēgtās vispārīgās vienošanās ietvaros, nosūtot uzņēmējiem uzaicinājumu iesniegt piedāvājumu, uzaicinājumā tiek precizētas katras konkrētās būvniecības ieceres dokumentācijas sadaļas, kurām veicama  ekspertīze.
2.4. Ekspertīze veicama visām būvniecības ieceres dokumentācijas izmaiņām, kuras skar ēkas būvniecības ieceres dokumentācijas obligāti ekspertējamās daļas, kā arī ar tām saistītās būvniecības ieceres dokumentācijas daļas. 

3.  Darba uzdevums būvniecības ieceres dokumentācijas ekspertīzes veicējam:

3.1. noteikt būvniecības ieceres dokumentācijas atbilstību projektēšanas uzdevumam, normatīvo aktu, tehnisko noteikumu un standartu prasībām;
3.2. pārbaudīt būvniecības ieceres dokumentācijas rasējumu atbilstību materiālu specifikācijām un tāmēm, izvērtējot būvizstrādājumu izvēles ekonomisko pamatojumu saskaņā ar projektēšanas uzdevumu, kā arī īpaši pievēršot uzmanību izmaksās iekļauto darbu pozīciju pietiekamību, lai kvalitatīvi  veiktu būvdarbu iepirkumu un būvdarbus;
3.3. pārbaudīt būvniecības ieceres dokumentācijas detalizācijas pakāpes pietiekamību būvobjekta būvdarbu kvalitatīvai veikšanai, norādīt par iespējamu detalizācijas nepietiekamību;
3.4. izvērtēt projektēto galveno būvkonstrukciju noturību, pārbaudīt slodžu un konstrukciju aprēķinus. Uzņēmējam ir tiesības pieprasīt un saņemt no būvniecības ieceres dokumentācijas izstrādātāja projektēto būvkonstrukciju slodžu un konstrukciju aprēķinus, kas nav iekļauti būvniecības ieceres dokumentācijas sastāvā;
3.5. pārbaudīt projektēto inženiersistēmu tehniskos risinājumus un dot atzinumu par to atbilstību būvniecības ieceres dokumentācijas risinājumiem kopumā; 
3.6. pārbaudīt atsevišķo būvniecības ieceres dokumentācijas daļu un sadaļu ietvaros izstrādāto risinājumu savstarpējo savietojamību, īpaši pievēršot uzmanību būvkonstrukciju un inženierrisinājumu “krustojumiem”;
3.7. pārbaudīt būvniecības ieceres dokumentācijas risinājumu atbilstību vides pieejamības prasībām personām ar funkcionālajiem traucējumiem atbilstoši normatīvo aktu prasībām;
3.8. pārbaudīt, vai ir izvēlēti tādi tehniskie parametri visiem ārējās un iekšējās apdares materiāliem, santehnikai un gaismekļiem, kuru sasniegšanai būvdarbu iepirkumā var piedāvāt vismaz divus materiālu ražotājus, ja attiecīgā prasība ir iekļauta projektēšanas uzdevumā;
3.9. pārbaudīt risinājumu atbilstību darba aizsardzības prasību normām;
3.10. pēc pasūtītāja norādījumiem ekspertīzes ietvaros tiek veikta arī ekspertīze par teritorijas sadaļu un citiem darba uzdevumā norādītiem ekspertīzes papilduzdevumiem;
3.11. ekspertīzes laikā konstatēto trūkumu novēršanai uzņēmējs iesniedz pasūtītājam ekspertīzes atzinuma projektu, pēc būvniecības ieceres dokumentācijas labojumu saņemšanas uzņēmējs veic atkārtotu ekspertīzi (uzņēmējam 1.4.punktā noteiktajā termiņā jāpārbauda un jāizvērtē, vai norādītās neatbilstības ir novērstas) un iesniedz  ekspertīzes atzinumu pasūtītājam;
3.12. uzņēmējs nav tiesīgs mainīt būvniecības ieceres dokumentācijas saturu vai veikt labojumus būvniecības ieceres dokumentācijā;
3.13. vienlaikus ar ekspertīzes atzinuma iesniegšanu pasūtītājam, uzņēmējs iesniedz rakstveida apliecinājumu par to, ka ekspertīzes ietvaros ir veikta visu ekspertīzes darba uzdevumā noteikto prasību izpilde, apliecinājumā konkrēti tos norādot;
3.14. uzņēmējam jāveic būvniecības ieceres dokumentācijas izmaiņu ekspertīze, par to vienojoties ar pasūtītāju vispārīgās vienošanās vai līgumā noteiktajā kārtībā.

4. Būvniecības ieceres dokumentācijas ekspertīzes atzinums:

4.1. Būvniecības ieceres dokumentācijas ekspertīzes atzinums jāsagatavo un jānosūta elektroniski parakstītu ar drošu elektronisko parakstu uz Līgumā norādīto kontaktpersonas e-pasta adresi un jāievieto Būvniecības informācijas sistēmā (BIS) pie attiecīgās būvniecības lietas. 
4.2. Konstrukciju aprēķinu kopsavilkumu iesniedz atsevišķā sējumā.
4.3. Ekspertīzes atzinumā skaidri un strukturēti jānorāda uz izskatīto risinājumu atbilstību. 

